
IBu boate Bari bee dem bunyoo 
le nyouwe. 2 E nyouwe naa 
bee ere logo bera sa a bee too 
ekobu, e zii bee le si ke a toga; e 
Edoo Bari bee terja si dedee maa. 

3 E Bari bee ko, "Doolo ee'dee 
le"; e ee'dee bee le. 4 E Bari bee 
mue ee'dee a ko a lee; e Bari bee 
poo ee'dee a lee loo zii. 5 Bari 
bee kue ee'dee a So-pie, e zii a na 
a kue So-edee a. E s5 uune le so 
bore bee le, zii bira dee. 

6 E Bari bee ko, "Doolo si 
bunyoo le yee dedee maa, sa doo 
ko a sere kuma yee maa le maa." 
7 E Bari bee doo si-bunyoo sa poo 
dedee maa lo a bee le kee si-bunyoo 
aaloo dedee maa lo a bee le nyoo 
si-bunyoo. E a bee le doo wo. 8 E 
Bari bee kue si-bunyoo a Bunyoo. 
E so uune le s5 bore bee le, lo eree 
bae bira dee. 

9 E Bari bee ko, "Doolo dldee 
maa a le kee bunyoo lu eborjeneloo 
aba do, sa doolo kagara keneke 
sira." E a bee le doo wo. 10 Bari 
bee kue kagara ke a Keneke, e 
dedee maa a bee lu eborjeneloo aba 
do na a bee kue Gbene-pene a. 
E Bari bee mue ko a lee. 11 E 
Bari bee ko, "Doolo keneke nyim 
lu wii, dedee nu a yere eyuu, e 
bee-te a mum bee lo wa eyuu wa le 
bu, zii zii aba dooke ye bera le doo, 
nyoo keneke." E a bee le doo wo. 
12 Keneke bee nyim lu wji, nu 
efo a mum eyuu, a lu keekee 
dooke wa bera le doo, e dedee te a 
mum bee lo wa eyuu le bu, zii 
zii aba dooke ye bera le doo. 
E Bari bee mue ko a lee. 13 E 
so uune le so bore bee le, lo eree 
taa bira dee. 

14 E Bari bee ko, "Doolo 
dedee nu a ne ee'dee si-bunyoo lo 



bunyoo sere kuma lo so pic lu s5 
edee, sa doo ko ba lu edoba nu, le 
so a bee lu esere, le bua dee le dua, 

15 sa doo ko ba a ne ee'dee li si 
bunyoo lo bunyoo lo ene ee'dee 
nyouwe." E a bee le doo wo. 

16 E Bari bee dem bae gbene nu ^ em 4 
lo a ne ee'dee, lo gbene ko a bee Ydd 13 
so pie, e lo gbagbara ko a bee so 9 
edee; e a bee demanage dede£ 

zina. 17 E Bari bee wa yere bu 
si-bunyoo li bunyoo lo ene ee'dee 
nyouwe, 18 lo ebee so pie le so }| r 31:35 
ede§, le lo epoo ee'dee lee loo zii. 
E Bari bee mue ko a lee. 19 E so 
uune le so bore bee le, lo eree nia 
bira dee. 

20 E Bari bee ko, "Doolo 
dSdee maa nua eku eku nu a to5 
dum, e doolo dedee enue pegi 
nyouwe tee si-bunyoo li bunyoo." 
21 Nyowo Bari bee dem dedee 
gbene nam a le bu gbene pene, le 
dedee nu a too dum awee nim keg 
maa, lo maa nua bee keekee si dee, 
dooke wa bera le doo, le dedee enue 
pee dooke wa bera le doo. E Bari 
bee mue ko a lee. 22 E Bari bee 
wa ne leelee, sa ko, "Manaayiiloo 
sa mma bu maa a le d£deg gbene 
pene, sa doolo dedeS enue yii loo 
bu nyouwe." 23 E s5 unne le 
s5 bore bee le, lo eree o'oo bira 
dee. 

24 E Bari bee ko, "Doolo 
keneke nua keekee nu a le dum 
dooke dedee wa bera le doo; gbo 
nam-to le dedee nu a kuu-bu 
keneke le nam-kue a lu keekee lo 
nyouwe dooke wa bera le doo." 
E a bee le doo wo. 25 E Bari bee 
doo nam-kue a lu keekee lo 
nyouwe, le nam-to a lu keekee, le 
eregeba nu a lu keekee a kuu-bu 
keneke. E Bari bee mue ko a lee. 

26 Lo s5 Bari bee ko, "Dooraa i 
dem nss bu ilii bera, dooke i mea le 
doo; sa doolo ba ere ekpo lo bari 
a le bu gbene pene, le lo dedee 
enus a pee bunyoo, le lo nam-to, 
le lo dedee nyouwe, le lo dedee nu 
a kuu-bu ke bu nyouwe." 27 
Nyowo Bari dee dem nee bu ye 
bera, bu bera Bari na a bee ye dem 
a; needam le neewa na a bee wa 
dem a. 28 E Bari bee wa ne 
leelee, e Bari bee wa ko ne, 
"Manaa sa yii loo, sa mma bu 
nyouwe, sa ye su seea kee i; sa 
ere ekpo loo bari a le bu gbene 
pene, le lo dedee enue pee bunyoo, 
le lo eregeba nu a too dum a 
kiarja bu nyouwe." 29 E Bari bee 
ko, "Sp, m enea i dedee nu efo lo 
a ere eyuu a le si dedee nyouwe, 
e eregeba te lo a ere eyuu bu ye bee ; 
bui erea wa doodoo nuede. 30 E 
lo eregeba nam-kue bu nyouwe, 
e lo eregeba enue pee bunyoo, e lo 
eregeba nu a kuu-bu ke bu 
nyouwe, dedee nu a ere piogi dum, 
m enea eregeba nu a nyim nua 
nuede." E a bee le doo wo. 31 E 
Bari bee mue dedee nu a bee doo, 
e ep, a bee lee gbene. E so uune 
le so loore bee le, lo eree ini'ii bira 
dee. 



2Bu lo si dee ama bee lu edoo 
bunyoo le keneke sah, le 
dedee nu a wa le bu. 2 E nyoo 
lo eree ereba bira dee Bari bee sah 
ye tarn a bee doo, e a bee feereloo 
nyoo ereba bira dee aaloo dedee ye 
tarn lo a bee si. 

3 Nyobee wo Bari bee ne leelee 
lo eree ereba bira dee sa ye sere nua 
kae, nyonebee nyoo lo dee na Bari 
bee feereloo aaloo dedee ye tarn lo 
a bee si bu dedem nu a. 

4 Alaba ama na dedee so eku 
bunyoo le keneke so a bee lu edem 
wa a. 

Bu dee Jehova Bari bee dem 
nyouwe le bunyoo, 5 so logo nu 
a nyim bu wii sii bee nyim bu 
nyouwe, e logo nu efo bu wii sii 
bee si mee — nyonebee Jehova Bari 
sii bee doo ko boo a doo nyouwe, e 
logo nee a si tarn wii naa bee le; 
6 me todee bee aake aaloo keneke 



sa debe dedee si keneke — 7 lo 
so Jehova Bari bee dem nee aaloo 
esaa a le keneke, sa fuuri piogi dum 
yere bu bae ye edee-bio; e nee lu nu 
a too dum. 8 E Jehova Bari bee 
kwa zii kere uwe a lu ebe goh tema 
erjene li Eden, bu si loo enaani wee 
sira aa; e lo ke na a bee sere lo nee 
a ebee dem a. 9 E Jehova Bari 
bee' doo ko dedee te a lee sa kpe 
dee sa lee lo nuede a si mee aa 
keneke, te dum bee lenage tae bu 
kere goh ama, e te sualoo le le poro 
bee lenage. 

10 Zii pene bee bu aa Eden lo 
awee yere maa bu goh a, e lo ke na 
a bee poa lu nia pene a. 11 Bee 
tuatua bee kura Pishon; ale na 
pene awee bu erjene dedee bue 
Havila, ke gold le; 12 e gold 
lo bue ama lee; bdellium le dem 
onyx le lo ke. 13 Bee lo eree bae 
pene a kura Gihon; ale na awee bu 
erjene dedee bue Kush. 14 Bee 
lo eree taa pene bee kura Hidekel, 
lo a bu tee dee ke enaani wee sira 
aa lo Asiria. E lo eree nia pene na 
Yufretis. 

15 Jehova Bari bee su nee a sa 
bee ye yere bu goh Eden lo esi tarn 
bu, le lo esere ye. 16 E Jehova 
Bari bee ne lok nee a, sa ko, "O dap 
ge de eregebah te a le bu goh ama 
bu yoro; 17 me bee a aaloo te 
sualoo le le poro na 00 ere ede a, 
nyonebee dee o de bee a ye aaloo 
o ga le u." 

18 Lo so Jehova Bari bee ko, "A 
naa lee ko nee ama a too aba ee; 
m ga le kwa nee yerebah a boloo 
ye ne." 19 Nyobee wo Jehova 
Bari bee kwa eregeba nam a le bu 
wii, le eregeba enue pee lo bunyoo 
aa bu esaa, sa bee doo ko ba lu lo 
nee a, lo emue nu a ekue wa; e 
eregeba bee nee a bee kue dedee 
nu a too dum, lo ama na a bee 
lenage ye bee a. 20 Nee a bee 
ne bee dedee nam-to, le dedee 
enue pee bunyoo, le dedee nam a le 
wii; me nee a naa bee mue logo nee 
yerebah a ye boloo. 21 Nyobee wo 
Jehova Bari bee doo ko nee a a do 
bu gbene daa, e so a le daa a su zii 
ye ekpo-koo ye lee loo sa sike su 
namloo mmene lo do; 22 e ekpo- 
koo lo Jehova Bari bee su aaloo nee 

a na a kwa nua neewa a, sa ye su ne 

nee a. 23 Lo so needam a bee ko, 

"£hee, ale ama na ekpo a aaloo 

dedee na ekpo 
le namloo a aaloo na namloo a; 
ga le lu ekue ye Neewa, 
nyonebee a bee lu esu ye aa bu 

Needam." 
24 Nyobee lo ba ama na nee 
eleebaloo ye te le ye ka sa dabaloo 
ye wa, sa ba lu aba etene namloo a. 
25 E nee a le ye wa, bae aba bee le 
eko-te, e kee naa bee wa bop. 

3 Me yoo bee ere kiarjana ee 
eregeba lo doona nam-kue lo 
Jehova Bari bee dem. A bee ko ne 
neewa a, "Bari bee ko ge 'Bui aa 
de bee a aaloo eregeba te a le bu 
goh a'?" 2 E neewa bee ko ne 
yoo a, "I dap de bee eregeba te a 
le bu goh; 3 me Bari bee ko, 
'Buii le de bee lo te a le tae yee bu 
goh, ale daa ye baloo, taa a doo 
bui u.'" 4 Me yoo a bee ko ne 
neewa a, "Buii le u. 5 Nyonebee 
Bari sua koine so bui de bee a ye 
aaloo na bae dee i eyea, e bui le 
doodoo Bari, sa sua le le poro." 
6 Nyobee wo s5 neewa emona ko 
te a lu le nuede, a lunage nu a 
nia dee nee, e kome te a bee ye 
tae lokwa a ere suanu, a bee su ye 
bee sa de; e a bee nenage siga 
ye dam, e ale bee denage. 7 Lo 
so dee bae aba bee yeea, e ba bee 
sua ko ba kia eko-te; e ba gba 
epanya fig lo zii nua nu e'uwasi to 
wa. 

8 E ba bee da mue Jehova Bari 
so a bee kiarja bu goh so dee fiitoo, e 
nee a le ye wa bee go loo wa lee 
ke si Jehova Bari yee dedee te a le bu 
goh. 9 Me Jehova Bari bee kue 
nee a, sa ye ko ne, "Me ke na o 
le a ?" 10 E a bee ko, "M bee da 
o mue bu goh, e boo bee me aa, 
nyonebee m bee le eko-te, e m bee 
go loo me." 11 A bee ko, "Mee 
na a bee a ko ne ko o bee le eko-te 
a ? O bee de ge aaloo te mda 
bee a ne lok ko o a de?" 12 
Needam a bee ko, "Neewa lo .0 bee 
me ne ko a too me loo, ale na a bee 
me ne bee te a, e m bee de." 13 
Lo so Jehova Bari bee ko ne neewa 
a, "E na a le lo nu o bee doo ama ?" 



Neewa bee ko, "Yoo a bee me dag 
e m bee de." 14 Jehova Bari bee 
ko ne yoo a, 

"Nyonebee o edoora lo nu ama, 

kae nu ele a ne eenyoo dedee 
nam-to, 

le eenyoo dedee nam-kue; 

o ga le ku-bu-ke lo o kia, 

e esaa na o ga le de 

dedee dee lo o dum. 

15 M ga le sere baaloo yee olo le 

wa a, 
le yee oloo eyuu le alee eyuu, 
a ga le bii o ekobee kuma ke, 
e olo ga le bii ye te-kporj-to 

kuma ke." 

16 E a bee ko ne neewa, 

"M ga le doo ko o dumenu a yii 

loo bu o su bu; 
bu dumenu na o ga le mae pya 

o miorjo a, 
kerewo o tae nu ga le le ne o 

dam, 
e ale ga le bee a." 

17 E a bee ko ne Adam, ko, 
"Nyonebee o bee gbaeto lo 

mue o wa, 
sa bee de aaloo te a 
lo mda bee a ne lok, 
'O a ye de aaloo/ 
kae nu le ne keneke nyobee olo; 
bu epiaga na o ga le de nu ye 

aaloo yube dee lo o dum; 

18 suu le bionobiokue na a ga le si 

a ne a; 
e o ga le de nu a bee lu efo bu 
wii. 

19 Lo kiere o si 

na o ga le de fituru 

mme so o obia ina lo keneke, 

nyonebee aa bu ye na a bee lu 
esu a nua; 

o lu esaa, 

e lo esaa na o obiage kii a." 
20 Nee a bee kue bee ye wa Iv, 
nyonebee a bee le ka dedee pya a 
too dum. 21 E Jehova Bari bee su 
kpa nam daa nu yaa loo Adam le 
ye wa, sa wa yere loo. 

22 Lo so Jehova Bari bee ko; 
"£p, nee a elea doodoo zii ili, sa 
sualoo le le poro; e nyawo, taa a 
doo a niina bah ye sa su nu aaloo 
te dum a, sa de, sa too dum mme 
deedee" — 23 nyobee wo Jehova 
Bari bee ye ture lee bu goh Eden, 
lo esi tarn keneke lo a bee lu esu ye 

aa bu. 24 A bee kpo nee a kuma 
ee; e lo si enaani wee sira aa lo goh 
Eden a bee sere pya cherub le ego- 
mia ge no lo a kiya eregeba si dee, 
lo ekpega dee te dum a. 

